12. ฐานะการเงินและผลการดำเนินงาน

1. ผู้สอบบัญชีและนโยบายบัญชีที่สำคัญ

ผู้สอบบัญชี

นางยงอยู่ กระแสสินธุวานนท์ ผู้สอบบัญชีรับอนุญาต เลขทะเบียน 2517 และ / หรือ

นางสุวนีย์ กิตติปัญญางาม ผู้สอบบัญชีรับอนุญาต เลขทะเบียน 2899

สำนักงาน บริษัท บัญชีกิจ จำกัด

สรุปรายงานของผู้สอบบัญชีรับอนุญาต ดังนี้ :-

ผู้สอบบัญชีได้ตรวจสอบงบดุลรวมของบริษัท แฟนซีวู๊ดอินดัสตรีส จำกัด (มหาชน)
และบริษัทย่อยและงบดุลเฉพาะบริษัท แฟนซีวู๊ดอินดัสตรีส จำกัด (มหาชน) ณ วันที่ 31 ธันวาคม
พ.ศ. 2545 และ พ.ศ. 2544 งบกำไรขาดทุนรวม
งบแสดงการเปลี่ยนแปลงในส่วนของผู้ถือหุ้นรวม งบกำไรสะสม และงบกระแสเงินสดรวม
และงบกำไรขาดทุน งบแสดงการเปลี่ยนแปลงในส่วนของผู้ถือหุ้น งบกำไรสะสม
และงบกระแสเงินสดเฉพาะของบริษัทสำหรับปีสิ้นสุดวันเดียวกันแต่ละปีซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ตามมาตรฐานการสอบบัญชีที่รับรองทั่วไปซึ่งรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
จึงเห็นว่างบการเงินรวมและงบการเงินเฉพาะของบริษัทได้แสดงฐานะการเงินของบริษัทและบริษัทย่อย
ณ วันที่ 31 ธันวาคม พ.ศ.2545 และ พ.ศ.2544
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

นโยบายการบัญชีที่สำคัญ

1. สินค้าคงเหลือ
แสดงในราคาทุนหรือมูลค่าสุทธิที่คาดว่าจะได้รับแล้วแต่ราคาใดจะต่ำกว่าราคาทุนคำนวณโดย :
วัตถุดิบและวัสดุแสดงในราคาทุนตามวิธีเข้าก่อนออกก่อน

สินค้าระหว่างผลิตและสินค้าสำเร็จรูปแสดงในราคาต้นทุนผลิตถัวเฉลี่ย

2. ค่าเสื่อมราคา ที่ดิน อาคารและอุปกรณ์ แสดงมูลค่าตามราคาทุนหลังหักค่าเสื่อมราคาสะสม
ค่าเสื่อมราคาของอาคารและอุปกรณ์
คำนวณโดยวิธีเส้นตรงตามอายุการใช้งานโดยประมาณของสินทรัพย์

3. เงินลงทุน เงินลงทุนในบริษัทย่อยแสดงตามวิธีการได้เสีย บริษัทฯ
จะบันทึกขาดทุนจากการด้อยค่า (ถ้ามี) ของหลักทรัพย์ในงบกำไรขาดทุน

4. การแปลงค่าเงินตราต่างประเทศ รายการบัญชีที่เป็นเงินตราต่างประเทศ
แปลงค่าเป็นเงินบาทและบันทึกบัญชีโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นเงินตราต่างประเทศคงเหลือ ณ วันที่ในงบดุล
ได้แปลงค่าเป็นเงินบาทด้วยอัตราแลกเปลี่ยน ณ วันนั้น
ผลกำไรหรือขาดทุนจากการแปลงค่ารับรู้เป็นรายได้หรือค่าใช้จ่ายในงบกำไรขาดทุน

5. กำไรต่อหุ้นขั้นพื้นฐาน
คำนวณโดยการหารกำไรสุทธิด้วยจำนวนหุ้นสามัญถัวเฉลี่ยถ่วงน้ำหนักตามระยะเวลาที่ออกจำหน่ายในระหว่างงวดบัญชี

2. สรุปฐานะการเงินและผลการดำเนินงาน

[]

[]

[]

[]

1.  คำอธิบายและการวิเคราะห์

  ภาพรวมของการดำเนินงาน

ปัจจุบัน บริษัทเป็นผู้ผลิตเฟอร์นิเจอร์ไม้ยางพาราส่งออกรายใหญ่ที่สุดของประเทศ
โดยเป็นผู้ส่งออกไปประเทศสหรัฐอเมริกา เป็นอันดับหนึ่งของประเทศ สำหรับลูกค้าประเทศอื่นๆ
ได้แก่ ประเทศแคนาดา และประเทศอื่นๆในสหภาพยุโรป
โดยที่ลูกค้าส่วนใหญ่จะมีคำสั่งซื้ออย่างต่อเนื่องและเพิ่มขึ้นมาโดยตลอด
ซึ่งเป็นผลให้รายได้จากการขายของบริษัทในปี 2544 และปี 2545 เท่ากับ 1,515.72 และ
1,857.06 ล้านบาท ตามลำดับโดยมีอัตราการเติบโตอย่างต่อเนื่องเท่ากับร้อยละ 23.5 และ
22.5 ตามลำดับ และนับตั้งแต่บริษัทได้จัดตั้งบริษัท แฟนซีวู้ด อินเตอร์เนชั่นแนล จำกัดในปี 2542
เป็นต้นมาเพื่อดำเนินการเป็นผู้ผลิตไม้ยางพาราแปรรูป และไม้ยางพาราประสาน
ซึ่งนำมาใช้เป็นวัตถุดิบสำคัญในการผลิตเฟอร์นิเจอร์ของบริษัท
บริษัทสามารถควบคุมต้นทุนค่าไม้ยางพาราลดลงจากเดิมได้เมื่อเทียบกับการซื้อวัตถุดิบไม้ยางพาราจากบุคคลภายนอก
และยังสามารถควบคุมการผลิตให้เกิดการสูญเสียจากการผลิตได้ลดน้อยลงตลอดสายการผลิตของทั้งบริษัทย่อย
และบริษัทด้วย ซึ่งส่งผลดีต่อผลการดำเนินงานโดยรวมของบริษัท
คือบริษัทมีกำไรสุทธิเพิ่มขึ้นทุกปีเท่ากับ 376.10 และ 449.06
ล้านบาทหรือคิดเป็นอัตรากำไรสุทธิเท่ากับ ร้อยละ 24.5 และ 23.9 ของรายได้รวม

ปัจจุบัน
บริษัทและบริษัทย่อยได้รับการส่งเสริมการลงทุนจากคณะกรรมการส่งเสริมการลงทุนรวมทั้งหมด 4
ใบ ซึ่งกำหนดระยะเวลาการได้รับสิทธิประโยชน์แตกต่างกันแล้วแต่ประเภทธุรกิจที่ได้รับการส่งเสริม
ทั้งนี้ บัตรส่งเสริมการลงทุนของบริษัทสำหรับการผลิตเฟอร์นิเจอร์
(เฉพาะการผลิตเฟอร์นิเจอร์บางส่วน) ที่โรงงานจังหวัดสมุทรปราการจะหมดอายุในวันที่ 15
ตุลาคม 2546 ซึ่งจะทำให้บริษัทต้องเสียภาษีเงินได้นิติบุคคลตามปกติหลังจากวันที่ดังกล่าว

ข. ผลการดำเนินงาน

รายได้รวม

ปี 2545 บริษัทมีรายได้รวม 1,881.65 ล้านบาท โดยส่วนใหญ่มาจากรายได้จากการขายเท่ากับ
1,857.06 ล้านบาท หรือคิดเป็นร้อยละ 98.7 ของรายได้รวม ส่วนที่เหลือคือรายได้อื่นๆ 24.43
ล้านบาท นอกจากนี้ ถ้าพิจารณาอัตราการเติบโตของของรายได้จากการขายปี 2545 เมื่อเทียบกับปี
2545 เท่ากับ ร้อยละ 22.52 มีสาเหตุเนื่องจากปริมาณคำสั่งซื้อจากลูกค้าที่เพิ่มขึ้นเป็นหลัก

ต้นทุนขายและค่าใช้จ่าย

ปี 2545 บริษัทมีต้นทุนขายเท่ากับ 1,306.92 ล้านบาทประกอบด้วย ต้นทุนไม้ยางพารา
ค่าแรงและโสหุ้ยการผลิต ซึ่งคิดเป็นประมาณร้อยละ 50, 20 และ 30 ของต้นทุนการผลิตตามลำดับ
ต้นทุนขายดังกล่าวเพิ่มขึ้นร้อยละ 25.45 เมื่อเทียบกับปี 2544 ซึ่งเป็นไปตามปริมาณการขายที่สูงขึ้น
แต่มีอัตราการเพิ่มของต้นทุนขายสูงกว่าอัตราการเพิ่มของรายได้จากการขายเล็กน้อย
ทั้งนี้การที่บริษัทได้จัดตั้งบริษัท แฟนซีวู้ด อินเตอร์เนชั่นแนล จำกัด
เพื่อเป็นผู้จัดซื้อวัตถุดิบไม้ยางพารา และเป็นผู้ผลิตไม้ประสานยางพาราเอง
โดยบริษัทย่อยสามารถซื้อวัตถุดิบไม้ได้โดยตรงจากเจ้าของสวนยางพารา
และตัดขั้นตอนของคนกลางให้ลดลง
จึงสามารถควบคุมต้นทุนค่าไม้ยางพาราลดลงจากเดิมได้เมื่อเทียบกับการซื้อวัตถุดิบไม้ยางพาราจากบุคคลภายนอก
และยังสามารถควบคุมการผลิตให้เกิดการสูญเสียจากการผลิตได้ลดน้อยลงตลอดสายการผลิตของทั้งบริษัทย่อย
และบริษัทด้วย

สำหรับค่าใช้จ่ายในการขายและบริหารในปี 2545 เท่ากับ 99.43 ล้านบาทหรือร้อยละ 5.3
ของรายได้รวม โดยเป็นมูลค่าที่ลดลงจากปี 2544 เท่ากับร้อยละ 4.23

กำไรสุทธิ

ปี 2545 บริษัทมีกำไรสุทธิเท่ากับ 449.06 ล้านบาท คิดเป็นสัดส่วนร้อยละ 23.87 ของรายได้รวม
หรือมีอัตราการเพิ่มของกำไรสุทธิเมื่อเทียบกับปี 2544 เท่ากับร้อยละ 19.40 ซึ่งเป็นผลมาจาก
การเติบโตของรายได้จากการขาย ความสามารถในการควบคุมต้นทุนการผลิตให้ลดลง
และการที่บริษัทและบริษัทย่อยได้รับบัตรส่งเสริมการลงทุนจากคณะกรรมการส่งเสริมการลงทุน
ซึ่งช่วยให้บริษัทและบริษัทย่อยประหยัดภาษีเงินได้นิติบุคคลมากขึ้น

ผลตอบแทนต่อผู้ถือหุ้น

จากผลการดำเนินงานปี 2542 –2545 บริษัทได้มีการจ่ายเงินปันผลให้แก่ผู้ถือหุ้นมาโดยตลอด
สรุปได้ดังนี้

+-----+---------+---------+-----------+------------------------------+
| ปี   | จ       | ร       | เง        | รายละเอียด                    |
|     | ำนวนเงิน | ้อยละของ | ินปันผลต่อหุ้น |                              |
|     |         |         |           |                              |
|     | (       | กำไรสุทธิ | (บาท)     |                              |
|     | ล้านบาท) | (%)     |           |                              |
+-----+---------+---------+-----------+------------------------------+
| 2   | 42.50   | 40.60   | 3.40      | จ่ายเงินปันผลระหว่างกาล 2        |
| 542 |         |         |           | ครั้งจากผลการดำเนินงานไตรมาสที่ 1 |
|     |         |         |           | และ 2 ในปี 2542               |
+-----+---------+---------+-----------+------------------------------+
| 2   | 37.50   | 18.52   | 3.00      | จ่ายเป็นเงินปันผลประจำปี          |
| 543 |         |         |           |                              |
+-----+---------+---------+-----------+------------------------------+
| 2   | 225.00  | 59.82   | 18.00     | จ่ายเงินปันผลระหว่างกาล 2        |
| 544 |         |         |           | ครั้งจากผลการดำเนินงานไตรมาสที่   |
|     |         |         |           | 1-2 และ 3 ในปี 2544           |
|     |         |         |           | เป็นจำนวนเงิน 162.50 ล้านบาท    |
|     |         |         |           | และจ่ายเป็นเงินปันผลประจำปีอีก     |
|     |         |         |           | 62.50 ล้านบาท                 |
+-----+---------+---------+-----------+------------------------------+
|     | 250.00  | -       | 20.00     | จ่ายเป็นหุ้นปันผลในอัตรา 1 หุ้นเดิมต่อ |
|     |         |         |           | 2 หุ้นใหม่ในราคาหุ้นละ 10 บาท     |
|     |         |         |           | โดยจ่ายจากกำไรสะสมของบริษัท     |
+-----+---------+---------+-----------+------------------------------+
| 2   | 337.50  | 90.58   | 9.00      | จ่ายเงินปันผลระหว่างกาล 3        |
| 545 |         |         |           | ครั้งจากผลการดำเนินงานไตรมาสที่ 1 |
|     |         |         |           | ไตรมาส 2 และไตรมาส 3 ในปี     |
|     |         |         |           | 2545                         |
+-----+---------+---------+-----------+------------------------------+
|     | 141.00  |         | 1.50      | บริษัทมีมติจ่ายปันผลให้แก่ผู้ถือหุ้นเดิม   |
|     |         |         |           | รวมถึงผู้ถือหุ้นเพิ่มทุนจำนวน 19      |
|     |         |         | (ราคาพาร์  | ล้านหุ้นด้วย (กำหนดวัน XD วันที่ 13  |
|     |         |         | 5 บาท)    | มีนาคม 2546)                  |
+-----+---------+---------+-----------+------------------------------+

หมายเหตุ 1. โดยปกติ บริษัทมีนโยบายที่จะจ่ายเงินปันผลในอัตราประมาณร้อยละ 50
ของกำไรสุทธิแต่ละปี

2. มูลค่าเงินปันผลต่อหุ้นดังกล่าว คิดจากมูลค่าที่ตราไว้ต่อหุ้น เท่ากับ 10 บาท

ค. ฐานะทางการเงิน

สินทรัพย์รวม

ณ วันที่ 31 ธันวาคม 2545 บริษัทมีสินทรัพย์รวม 1,138.48 ล้านบาทโดยส่วนใหญ่ประกอบด้วย
ที่ดิน อาคารและอุปกรณ์สุทธิ 707.95 ล้านบาท สินค้าคงเหลือ 216.19 ล้านบาท และลูกหนี้การค้า
158.24 ล้านบาท หรือคิดเป็นสัดส่วนร้อยละ 62.2, 19.0 และ 13.9 ตามลำดับ
โดยมีอัตราการหมุนเวียนของสินค้าคงเหลือประมาณ 60 วัน และมีระยะเวลาเก็บหนี้ประมาณ 30
วัน ซึ่งเป็นอัตราส่วนที่ใกล้เคียงกับของปี 2544 ที่ผ่านมา

ลูกหนี้การค้าของบริษัทในปี 2543 – 2545 สามารถแยกตามอายุหนี้ที่คงค้าง ได้ดังนี้

[]

จากการดำเนินงานที่ผ่านมา บริษัทมีปัญหาน้อยมากในการเรียกเก็บหนี้จากลูกค้า อย่างไรก็ตาม
บริษัทมีนโยบายที่จะตั้งค่าเผื่อหนี้สงสัยจะสูญในกรณีที่ลูกหนี้ค้างชำระมากกว่า 12 เดือนขึ้นไป

สภาพคล่อง

กระแสเงินสด

จากการที่บริษัทและบริษัทย่อยมีการขยายงานโดยการลงทุนในสินทรัพย์ถาวรในช่วงระหว่างปี 2544
– 2545 เป็นมูลค่าเท่ากับ 140.27 ล้านบาท และ 209.41 ล้านบาทตามลำดับ
บริษัทมีแหล่งเงินทุนที่สำคัญมาจากกำไรสุทธิประจำปี
และเมื่อพิจารณาร่วมกับเงินทุนหมุนเวียนแล้วทำให้บริษัทมีกระแสเงินสดจากกิจกรรมดำเนินงาน
เท่ากับ 467.72 ล้านบาท และ 481.07 ล้านบาทในปี 2544 - 2545 ตามลำดับ
และมีแหล่งเงินทุนจากการกู้ยืมเงินในปี 2545 เพียง 60.45 ล้านบาท ปัจจุบัน
บริษัทจึงไม่มีหนี้ระยะยาวคงเหลือ โดยปกติ
บริษัทมีนโยบายในการรักษาเงินสดขั้นต่ำอยู่ในช่วงระหว่าง 20 – 30 ล้านบาททุกปี

อัตราส่วนสภาพคล่องที่สำคัญ

ปี 2545 บริษัทมีอัตราส่วนสภาพคล่องเท่ากับ 1.18 เท่า และอัตราส่วนสภาพคล่องหมุนเร็วเท่ากับ
0.53 เท่า ทั้งนี้ บริษัทมีสภาพคล่องมากเพียงพอต่อการดำเนินงาน
และไม่ประสบปัญหาขาดแคลนเงินทุนหมุนเวียนแต่อย่างใด

ด้านผลตอบแทนต่อสินทรัพย์รวม มีอัตราที่ดีขึ้นมาต่อเนื่องจากร้อยละ 42.57 ในปี 2544 เป็น
ร้อยละ 44.01 ในปี 2545 และ ผลตอบแทนต่อผู้ถือหุ้น มีอัตราที่ดีขึ้นเช่นเดียวกันจาก ร้อยละ
56.87 ในปี 2544 เป็น ร้อยละ 59.13 ในปี 2545
สำหรับอัตราส่วนความสามารถในการชำระดอกเบี้ยเพิ่มขึ้นเช่นเดียวกันจาก 65.52 เท่าในปี 2544
เป็น 235.64 เท่าในปี 2545
สาเหตุที่สำคัญเนื่องจากบริษัทมีความสามารถในการทำกำไรได้สูงขึ้นและดอกเบี้ยจ่ายลดลง

หนี้สิน

จากงบการเงินรวม ณ 31 ธันวาคม 2545 บริษัทมีหนี้สินรวมเท่ากับ 363.94 ล้านบาท
หรือคิดเป็นสัดส่วนหนี้สินต่อส่วนของผู้ถือหุ้น 0.47 เท่า
โดยบริษัทมีการกู้เงินระยะสั้นจากสถาบันการเงินเพื่อลงทุนในโครงการขยายงาน
และมีรายการเงินปันผลค้างจ่าย 112.5 ล้านบาท

แนวโน้มในอนาคต

ปัจจุบันการแข่งขันอุตสาหกรรมเฟอร์นิเจอร์ไม้ยางพาราส่งออกมีค่อนข้างมากทั้งในประเทศและประเทศเพื่อนบ้านโดยเฉพาะประเทศจีน
บริษัทฯตระหนักในกรณีนี้ว่าอาจจะส่งผลกระทบในระยะยาวจึงได้พัฒนาการทำงานเรื่อยมาและปัจจุบันได้นำระบบการทำงานคุณภาพ
ISO 9001 ปี 2000 มาใช้ผลิตสินค้าเพื่อการส่งออก
นอกเหนือจากการผลิตที่มุ่งเน้นคุณภาพแล้วบริษัทยังได้คำนึงถึงวัตถุดิบไม้ยางพาราแปรรูปที่ใช้ผลิตสินค้าต้องมีคุณภาพที่ดีด้วยจึงป้องกันปัญหาดังกล่าวโดยพัฒนาการผลิตวัตถุดิบของบริษัทย่อยที่จังหวัดสุราษฎร์ธานี
ลักษณะเป็นโรงงานแปรรูปไม้ยางพาราครบวงจรตั้งแต่การเลื่อยไม้ซุงท่อน , อัดน้ำยา ,
อบแห้งออกมาเป็นวัตถุดิบไม้ยางพาราแปรรูปพร้อมใช้งาน
นอกจากการผลิตไม้ยางพาราแปรรูปแล้วบริษัทย่อยยังสามารถผลิตไม้ประสาน ( พื้นนั่ง ,
ชิ้นส่วนเก้าอี้ , ชิ้นส่วนโต๊ะ และ ไม้ลามิเนทบอร์ด ) ส่งขายให้บริษัทนำมาใช้ผลิตสินค้า
โดยปัจจุบันบริษัทใช้วัตถุดิบจากบริษัทย่อยเพียงแห่งเดียวเท่านั้น
จึงมั่นใจในคุณภาพสินค้าและราคาขายที่สามารถแข่งขันได้ทั้งภายในและต่างประเทศ
นอกจากนี้ปัจจุบันบริษัทได้เริ่มผลิตสินค้ารูปแบบใหม่ที่แตกต่างไปจากเดิมซึ่งผลิตเฉพาะโต๊ะอาหารและเก้าอี้อาหาร
โดยเพิ่มการผลิตชุดห้องนอน อาทิเช่น เตียงนอน ตู้เสื้อผ้า ตู้เอนกประสงค์ โต๊ะใช้ในห้องนอน
เป็นต้นโดยสายการผลิตดังกล่าวบริษัทจะใช้โรงงานสาขาที่ 1
ของบริษัทที่จังหวัดสุราษฎร์ธานีเป็นสถานที่ผลิตสินค้าดังกล่าวโดยคาดว่าจะสามารถเริ่มการผลิตได้ในไตรมาส
2 ของปี 2546
นี้เพื่อเป็นการเตรียมรับความเปลี่ยนแปลงของตลาดเฟอร์นิเจอร์ไม้ยางพาราในอนาคตที่นับวันจะมีมากขึ้น

บุคคลอ้างอิงอื่น ๆ

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ถนนรัชดาภิเษก

แขวงคลองเตย เขตคลองเตย

กรุงเทพฯ 10110

โทรศัพท์ 0-2229-2800

สำนักงานผู้ตรวจสอบบัญชี : นางยงอยู่ กระแสสินธุวานนท์

  เลขทะเบียนผู้สอบบัญชีรับอนุญาต 2517 และ / หรือ

  นางสุวนีย์ กิตติปัญญางาม

  เลขทะเบียนผู้สอบบัญชีรับอนุญาต 2899

  บริษัท บัญชีกิจ จำกัด

  87 อาคารโมเดอร์นทาวน์ ชั้น 9

  ซอยเอกมัย 3 สุขุมวิท 63 กรุงเทพฯ 10110

  โทรศัพท์ 0 - 2382 - 0414

ที่ปรึกษากฎหมาย : ไม่มี

ที่ปรึกษาหรือผู้จัดการ –

ภายใต้สัญญาการจัดการ : ไม่มี

บริษัทที่ปรึกษาทางการเงิน : บริษัท ไอเอฟซีที แอคไวเซอรี จำกัด

เลขที่ 1770 ถนนเพชรบุรีตัดใหม่

กรุงเทพมหานคร 10320

โทรศัพท์ 0-2253-7111